এপস্টিন ফাইলস্

থাম্ব|এপস্টিনের ফাইল প্রকাশের দাবিতে বিক্ষোভকারীরা
**এপস্টিন ফাইলস্** হলো একগুচ্ছ নথিপত্র, যেখানে আমেরিকান অর্থদাতা এবং সাজাপ্রাপ্ত শিশু যৌন অপরাধী জেফ্রি এপস্টিন হলো এই নথিপত্রের ভিতরে থাকা এমন একটি সম্ভাব্য তালিকা, যাতে সেই সব প্রভাবশালী ব্যক্তিদের নাম রয়েছে যাদের কাছে এপস্টিন **এপস্টিন তালিকাটি** এই সংস্থার মধ্যে একটি কথিত নথি যাতে উচ্চ-প্রোফাইল ক্লায়েন্টদের নাম রয়েছে যাদের কাছে এপস্টিন অল্পবয়সী মেয়েদের পাচার করত। এপস্টিন রাজনীতিবিদ এবং তারকাদের মতো পরিচিত ব্যক্তিদের সাথে মেলামেশা করতেন। এর ফলে এমন এক ধারণা তৈরি হয় যে, তিনি ওই ব্যক্তিদেরর ব্ল্যাকমেইল করার জন্যই এই তালিকাটি রাখতেন। এছাড়া আরও দাবি করা হয় যে, ২০১৯ সালে তার মৃত্যু আসলে আত্মহত্যা ছিল না (সরকারি রিপোর্টে যেমনটা বলা হয়েছিল), বরং তার প্রভাবশালী ক্লায়েন্টদের আড়াল করতে তাকে খুন করা হয়েছিল।

এই ক্লায়েন্ট লিস্টের অস্তিত্ব নিয়ে দাবিগুলো প্রথমবার সামনে আসে এপস্টিনের মৃত্যুর ঠিক পরেই। ২০২৫ সালে এই বিষয়টি বিশেষভাবে নজরে আসে, যখন হোয়াইট হাউসের প্রাক্তন সিনিয়র অ্যাডভাইজার এবং ডিপার্টমেন্ট অফ গভর্নমেন্ট এফিসিয়েন্সির সহযোগী ইলন মাস্কের এএকটি টুইট (যা এখন মুছে ফেলা হয়েছে) থেকে অভিযোগ ওঠে যে মার্কিন যুক্তরাষ্ট্রের রাষ্ট্রপতি ডোনাল্ড ট্রাম্পের নামও এই তালিকায় ছিল। ২০২৪ সালের রাষ্ট্রপতি নির্বাচনের প্রচারের সময় ট্রাম্প এপস্টিন ফাইলগুলো প্রকাশ করার কথা তুলেছিলেন যদিও পরে তিনি বলেছিলেন যে এগুলো স্রেফ ডেমোক্র্যাটিক পার্টির সদস্যদের সাজানো বানোয়াট গল্প।

ট্রাম্প প্রশাসনের মার্কিন বিচার বিভাগ (ডিওজে) ২০২৫ সালের ৭ জুলাই একটি মেমো প্রকাশ করে। সেখানে জানানো হয় যে, এই তালিকার কোনো অস্তিত্ব নেই। এতে আরও বলা হয় যে, "এপস্টাইন তার কাজের অংশ হিসেবে প্রভাবশালী ব্যক্তিদের ব্ল্যাকমেইল করেছিলেন এমন কোনো বিশ্বাসযোগ্য প্রমাণ পাওয়া যায়নি। এমন কোনো প্রমাণ আমাদের হাতে আসেনি যার ভিত্তিতে এখনো অভিযুক্ত হয়নি এমন তৃতীয় কোনো পক্ষের বিরুদ্ধে তদন্ত শুরু করা যায়।" রাজনৈতিক মহলের বিভিন্ন বিশ্লেষক, যেমন অ্যালেক্স জোনস এবং জন অলিভার এই মেমোটিকে সন্দেহের চোখে দেখেন।

২০২৫ সালের নভেম্বর মাসে হাউস ওভারসাইট কমিটির ডেমোক্র্যাট সদস্যরা এপস্টাইনকে ঘিরে কিছু ইমেইল প্রকাশ করেন। ওই ইমেলগুলোর একটিতে এপস্টাইন লেখেন, “যে কুকুরটি ঘেউ ঘেউ করেনি, সে হলো ট্রাম্প,” এবং সেখানে তিনি উল্লেখ করেন যে ট্রাম্প ভুক্তভোগীদের একজনের সঙ্গে “ঘন্টার পর ঘন্টা” সময় কাটিয়েছিলেন। ২০২৫ সালের ১৮ নভেম্বর হাউস অব রিপ্রেজেন্টেটিভস ৪২৭–১ ভোটে এপস্টাইন ফাইলস ট্রান্সপারেন্সি অ্যাক্ট পাস করে। একই দিনে সেনেট সর্বসম্মতিক্রমে এই বিলটি অনুমোদন করে এবং পরের দিন সকালে তা ট্রাম্পের কাছে পাঠানো হয়। বিলটি হাতে পাওয়ার দিনই ট্রাম্প তাতে স্বাক্ষর করেন। এর ফলে বিচার বিভাগকে ৩০ দিনের মধ্যে ফাইলগুলো প্রকাশ করতে বাধ্যতামূলক করা হয়।। যুক্তরাষ্ট্রের বিচার বিভাগ ২০২৫ সালের ১৯ ডিসেম্বর নির্ধারিত সময়সীমার মধ্যে এপস্টাইন ফাইলের কিছু অংশ প্রকাশ করে, তবে সব নথি প্রকাশ করা হয়নি।

## পটভূমি

[থাম্ব|২০২৫ সালে  সময় জনসমক্ষে আনা একটি কন্টাক্ট বুক। এর বেশিরভাগ বিষয়বস্তুই [সংশোধন|অস্পষ্টকরে রাখা হয়েছে।।]]
শিশু যৌন অপরাধী জেফ্রি এপস্টাইনকে ২০০৬ সালে প্রথমবার অভিযুক্ত হন এবং ২০০৮ সালে তিনি একটি সমঝোতামূলক আপিল চুক্তি গ্রহণ করেন। ২০১৯ সালে তিনি আবারও অভিযুক্ত হন এবং কারাগারেই তার মৃত্যু হয়।

এপস্টাইন রাজনীতিক এবং তারকাদের মতো প্রভাবশালী ব্যক্তিদের সাথে মেলামেশা করতেন এর থেকেই নানাষড়যন্ত্র তত্ত্ব ছড়িয়ে পড়ে। অনেকে দাবি করেন যে, এপস্টাইন এমন একটি ক্লায়েন্ট লিস্ট রাখতেন যাদের কাছে তিনি অল্পবয়সী মেয়েদের পাচার করতেন। আরও বলা হয় যে, তিনি ওই ব্যক্তিদের ব্ল্যাকমেইল করার জন্য তালিকাটি ব্যবহার করতেন এবং তারাই তাকে সরিয়ে দিয়েছেন। ২০১৯ সালে তার মৃত্যুর পর এই তত্ত্বগুলো ব্যাপকভাবে ছড়িয়ে পড়ে; এমনকি তৎকালীন রাষ্ট্রপতি ডোনাল্ড ট্রাম্পও এই বিষয়ে সরব হয়েছিলেন এবং ২০২৫ সালে এই আলোচনা আবারও নতুন করে শুরু হয়।

"এপস্টাইন ফাইলস" শবলতে সেই সব নথিপত্রকে বোঝায় যা এপস্টাইন ও তার সহযোগীদের বিরুদ্ধে ফৌজদারি মামলায় প্রমাণ হিসেবে সংগ্রহ করা হয়েছিল। ৩০০ গিগাবাইটেরও বেশি ডেটা এবং অন্যান্য ফাইল এফবিআইয়ের  সেন্টিনেল সিস্টেমে জমা আছে এর মধ্যে রয়েছে তার কন্টাক্ট বুক, বিমানে যাতায়াতের তথ্য (ফ্লাইট লগ) এবং আদালতের নথিপত্র। এর মধ্যে কিছু অংশ প্রয়োজনীয় কাটছাঁট বা গোপনীয়তা বজায় রেখে প্রকাশ করা হয়েছে উদাহরণস্বরূপ, আদালতের নথি এবং ফ্লাইট লগ থেকে দেখা গেছে যে অনেক প্রভাবশালী ব্যক্তি এপস্টাইনের সাথে ভ্রমণ করেছিলেন বা তার সাথে যোগাযোগ রাখতেন।

"এপস্টাইনের ব্ল্যাক বুক" বা "এপস্টাইনের লিটল ব্ল্যাক বুক" বলতে ৯৭ পাতার একটি বইকে বোঝায়। এতে মানুষের নাম, ফোন নম্বর, ইমেল এবং বাড়ির ঠিকানা ছিল। ২০০৫ সালে এপস্টাইনের এক প্রাক্তন কর্মচারী তার বাড়ি থেকে এটি নিয়ে যান এবং পরে তা বিক্রি করার চেষ্টা করেন। গোকার ২০১৫ সালে এর কিছু গোপনীয় অংশ বাদ দিয়ে একটি সংস্করণ প্রকাশ করে। এরপর ২০১৯ সালে ৮চ্যানএ এর সম্পূর্ণ সংস্করণ প্রকাশ করা হয়। যোগাযোগের তথ্যের আরও একটি বই ২০২১ সালে *[[বিজনেস ইনসাইডার]]* প্রকাশ করে। এটিকে কখনো কখনো "এপস্টাইনের অন্য লিটল ব্ল্যাক বুক" বলা হয়। এতে ১৯৯৭ সালের অক্টোবর মাসের তারিখ দেওয়া ছিল। অনুসন্ধানী সাংবাদিক জুলি কে. ব্রাউনের মতে, এপস্টাইনের তৎকালীন প্রেমিকা ঘিশলেন ম্যাক্সওয়েল এই তালিকাটি তৈরি করেছিলেন। এতে তারকাদের পাশাপাশি এপস্টাইনের মালি, হেয়ারড্রেসার, নাপিত এবং ইলেকট্রিশিয়ানের নামও ছিল। ব্রাউন বলেছিলেন যে, "এই তথাকথিত তালিকাটি আসলে একটি বিভ্রান্তিকর"। তিনি আরও বলেন, "এপস্টাইন বা ম্যাক্সওয়েল যখনই কোনো গুরুত্বপূর্ণ মানুষের সাথে দেখা করতেন, তারা তাদের যোগাযোগের তথ্য নিয়ে এই ফাইলে রেখে দিতেন... তাই এটা পরিষ্কার ছিল যে এটি কোনো ব্ল্যাক বুক নয় যেখানে শুধু তার ক্লায়েন্টদের নাম ছিল। এটি ছিল স্রেফ একটি ফোন ডিরেক্টরি।"

### এপস্টাইনের সাথে ট্রাম্পের সম্পর্ক
ডান|start=03:57|থাম্ব| ২০১৯ সালে ট্রাম্প এপস্টাইনের সাথে তার সম্পর্কের কথা বলেন।
ট্রাম্প দাবি করেন যে ২০০৪ সালে তাদের বন্ধুত্বের বিচ্ছেদ হওয়ার আগে তিনি এবং এপস্টাইন দীর্ঘদিনের বন্ধু ছিলেন। ট্রাম্প একবার জানিয়েছিলেন যে আশির দশকের শেষ দিক থেকেই তিনি এপস্টাইনকে চিনতেন (২০০২ সালে *নিউ ইয়র্ক* ম্যাগাজিনকে তিনি বলেছিলেন, "আমি জেফকে ১৫ বছর ধরে চিনি")। ১৯৯২ সালে ব্যবসায়ী জর্জ হুরানি ২৮ জন "মেয়েকে" মার-আ-লাগোতে একটি "ক্যালেন্ডার গার্ল" প্রতিযোগিতায় অংশ নেওয়ার জন্য নিয়ে আসেন। ট্রাম্প এই পার্টির আয়োজন করতে বলেছিলেন। তবে সব আয়োজন করার পর হুরানি অবাক হয়ে দেখেন যে সেখানে ট্রাম্প এবং এপস্টাইন ছাড়া আর কোনো অতিথি ছিল না। ২০০২ সালে *নিউ ইয়র্ক* ম্যাগাজিনকে দেওয়া এক সাক্ষাৎকারে ট্রাম্প এপস্টাইনকে একজন "দুর্দান্ত লোক" বলে বর্ণনা করেন। তিনি বলেন, "সে আমার মতোই সুন্দরী মেয়েদের পছন্দ করে, আর তাদের মধ্যে অনেকেই বেশ অল্পবয়সী।" তাদের বন্ধুত্ব নিয়ে আরও কিছু প্রমাণ পাওয়া গেছে। এপস্টাইনের ভাই মার্ক জানিয়েছিলেন যে এপস্টাইন তাকে বলেছিলেন— "যখন বুঝলাম ট্রাম্প একজন জালিয়াতি বা ঠক লোক, তখন থেকেই তার সাথে মেলামেশা বন্ধ করে দিয়েছি"। তবে তাদের মধ্যে যে ঘনিষ্ঠতা ছিল, তা ট্রাম্পের "আমি ওর ভক্ত ছিলাম না" এমন দাবিকে মিথ্যা প্রমাণ করে। এছাড়া স্টিভেন চ্যাং দাবি করেছিলেন যে, "প্রেসিডেন্ট কোনোদিন এপস্টাইনের অফিসে যাননি.. "। কিন্তু এই দাবিটিও প্রশ্নের মুখে পড়ে যখন এপস্টাইনের একজন ভুক্তভোগী অভিযোগ করেন যে ১৯৯৫ সালে এপস্টাইনের অফিসেই ট্রাম্পের সাথে তার একটি "অস্বস্তিকর" অভিজ্ঞতা হয়েছিল।

২০০৩ সালে এপস্টাইনের ৫০তম জন্মদিনে তাকে একটি শুভেচ্ছাপত্র সংবলিত অ্যালবাম দেওয়া হয়েছিল। ট্রাম্প ছিলেন সেই অ্যালবামে শুভেচ্ছা জানানো ব্যক্তিদের মধ্যে একজন। *[[দ্য ওয়াল স্ট্রিট জার্নাল|ওয়াল স্ট্রিট জার্নাল]]* রিপোর্ট করেছিল যে, এপস্টাইনকে লেখা ট্রাম্পের ওই চিঠিতে একটি নগ্ন মহিলার ছবি আঁকা ছিল। সেখানে তাদের দুজনের মধ্যে একটি কাল্পনিক কথোপকথনও লেখা ছিল, যার একটি লাইন ছিল "আমাদের মধ্যে কিছু বিষয়ে মিল আছে, জেফরি"। ওই ছবিতে ট্রাম্পের সইটি এমন এক জায়গায় ছিল যা দেখতে লোমশ যৌনাঙ্গের লোমের মতো লাগছিল। সে সময় জার্নাল চিঠিটির কোনো কপি প্রকাশ করেনি, এবং ট্রাম্প সঙ্গে সঙ্গে এমন চিঠি লেখার কথা অস্বীকার করেন। পরে এপস্টাইনের সম্পত্তির দেখভালকারীরা  ওই চিঠির একটি ছবি কংগ্রেসের কাছে জমা দেয়। ২০২৫ সালের ৮ সেপ্টেম্বর *ওয়াল স্ট্রিট জার্নাল* সেই চিঠির একটি অনুলিপি প্রকাশ করে।

২০০০-এর দশকের শুরুর দিকে তাদের বন্ধুত্বে ভাটা পড়ে। এর পেছনে বেশ কিছু কারণের কথা শোনা যায়। যেমন ট্রাম্পের অভিযোগ ছিল যে এপস্টাইন তার মার-আ-লাগো স্পায়  কাজ করা কর্মীদের ভাগিয়ে নিচ্ছেন। এছাড়া একটি রিয়েল এস্টেট বা জমি-বাড়ি সংক্রান্ত চুক্তি নিয়েও তাদের মধ্যে বিবাদ তৈরি হয়েছিল।

: ২০০০ সালে এপস্টাইনের প্রেমিকা এবং তার যৌন পাচারের সহযোগী ঘিশলেন ম্যাক্সওয়েল ১৭ বছর বয়সী ভার্জিনিয়া রবার্টসকে (যিনি পরে জুফ্রে নামে পরিচিত হন) মালিশ করার কর্মী হিসেবে নিয়োগ দেন। জুফ্রে পরে এপস্টাইনের অন্যতম শিকার হন। তিনি তখন ট্রাম্পের মার-আ-লাগো স্পা-তে কাজ করতেন। ২০২৫ সালে ট্রাম্প সাংবাদিকদের বলেন যে এপস্টাইন "আমার হয়ে কাজ করা লোকেদের ভাগিয়ে নিতেন... তাই আমি ওকে বের করে দিয়েছিলাম"। পরে জুফ্রে এপস্টাইনের অন্যতম ভুক্তভোগী হন। এর আগে তিনি ট্রাম্পের মার-আ-লাগো স্পায় কাজ করতেন। ২০২৫ সালে ট্রাম্প সাংবাদিকদের বলেন, এপস্টাইন “আমার জন্য কাজ করা লোকজনকে চুরি করেছিল … আমি তাকে বের করে দিয়েছিলাম।” ট্রাম্পের এই বক্তব্যে সময়ের একটি গরমিল দেখা যায়। কারণ এপস্টাইন জুফ্রেকে ২০০০ সালে নিয়োগ দিয়েছিলেন, কিন্তু ট্রাম্প ২০০৭ সালের আগে তার ক্লাবের সদস্যপদ বাতিল করেননি।

:২০০৪ সালে ফ্লোরিডার পাম বিচে সমুদ্রের পাড়ে একটি বড় বাড়ি কেনা নিয়ে ট্রাম্প আর এপস্টাইনের মধ্যে প্রতিযোগিতা হয়। ট্রাম্প এপস্টাইনের চেয়ে বেশি দাম দিয়ে বাড়িটি কিনে নেন। পরে তিনি সেটি রাশিয়ার ধনকুবের দিমিত্রি রিবোলোভলেভের কাছে বিক্রি করে দেন।

২০০৭ সালের জুনে এপস্টাইন যৌন অপরাধের অভিযোগে অভিযুক্ত হন।

২০০৭ সালের অক্টোবরে ট্রাম্প মার-আ-লাগো থেকে এপস্টাইনের সদস্যপদ বাতিল করে দেন। ২০১৬ সালের *ফিলদি রিচ* বই অনুযায়ী, "মার-আ-লাগোর এক সদস্যের কিশোরী মেয়ে তার বাবাকে একটি ঘটনার কথা জানায়। মেয়েটি বলে যে মার-আ-লাগোতে থাকার সময় কেউ একজন তার কাছে আসে এবং তাকে এপস্টাইনের বাড়িতে যাওয়ার নিমন্ত্রণ জানায়। মেয়েটি সেখানে যাওয়ার পর এপস্টাইন তাকে পোশাক খুলতে বাধ্য করার চেষ্টা করেন। মেয়েটির বাবা সরাসরি ট্রাম্পের কাছে গিয়ে অভিযোগ করেন। তখন ট্রাম্প খুব কড়া ভাষায় এপস্টাইনকে জানিয়ে দেন যে মার-আ-লাগোতে তার প্রবেশ নিষিদ্ধ।"  ২০২০ সালের *দ্য গ্রিফটার্স ক্লাব* বইতেও প্রায় একই রকম কারণের কথা বলা হয়েছে। এছাড়া এপস্টাইনের বেশ কয়েকজন ভুক্তভোগীর আইনজীবী ব্র্যাড এডওয়ার্ডস *[[দ্য নিউ ইয়র্ক টাইমস]]*কে জানান যে ২০০৯ সালে ট্রাম্প তাকে এই কথাটি বলেছিলেন ২০১৫ সালে নিজের রাষ্ট্রপতির নির্বাচনী প্রচার শুরু করার আগে ট্রাম্প তার প্রচার সহকারী স্যাম নানবার্গকে আশ্বস্ত করে বলেছিলেন, "এই সব ঘটনা যখন জানাজানি হয়, তখনই আমি তাকে ক্লাব (মার-আ-লাগো) থেকে বের করে দিয়েছিলাম এবং আমি নিশ্চিত করেছিলাম যাতে এনবিসি বিষয়টি জানতে পারে" (২০১৯ সালে *নিউ ইয়র্ক টাইমসের* কাছে নানবার্গ এমনটাই জানিয়েছিলেন)।

২০২৫ সালের ১২ নভেম্বর হাউস ওভারসাইট কমিটির ডেমোক্র্যাটরা এপস্টাইনের সম্পত্তি থেকে উদ্ধার হওয়া তিনটি ইমেল প্রকাশ করেন:

:২০১১ সালের ২ এপ্রিল এপস্টাইন এবং ম্যাক্সওয়েলের মধ্যে কিছু কথা হয়। তাদের মধ্যে একজন এই ইমেলটিকে "খুব গুরুত্বপূর্ণ" বলে চিহ্নিত করেছিলেন। এপস্টাইন লিখেছিলেন যে ট্রাম্প হলো সেই "কুকুর যে এখনো ডাকেনি", কারণ ট্রাম্প একজন ভুক্তভোগীর সাথে এপস্টাইনের বাড়িতে "কয়েক ঘণ্টা কাটিয়েছিলেন"। তবে সেই ভুক্তভোগীর নামটি জনসমক্ষে প্রকাশ করা হয়নি। এপস্টাইন আরও বলেন, "পুলিশ প্রধান বা অন্য কোথাও একবারের জন্যও তার নাম আসেনি। আমি ৭৫ শতাংশ নিশ্চিত হয়ে গেছি।" ম্যাক্সওয়েল জবাবে লিখেছিলেন, "আমিও এই ব্যাপারটি নিয়েই ভাবছিলাম..."

:২০১৫ সালের ১৫ এবং ১৬ ডিসেম্বরের দিকে ট্রাম্পের জীবনীকার মাইকেল উলফ এবং এপস্টাইনের মধ্যে ইমেল আদান-প্রদান হয়। এটিকেও "খুব গুরুত্বপূর্ণ" হিসেবে চিহ্নিত করা হয়েছিল। উলফ এপস্টাইনকে জানান, "আমি খবর পেয়েছি সিএনএন আজ রাতে ট্রাম্পকে তোমার সাথে তার সম্পর্কের বিষয়ে প্রশ্ন করতে যাচ্ছে।" এপস্টাইন তখন উলফের কাছে জানতে চান যে ট্রাম্পের কী বলা উচিত। তিনি জিজ্ঞেস করেন, "আমরা যদি ওর জন্য কোনো উত্তর তৈরি করে দিতে পারতাম, তবে কেমন হতো?" পরের দিন উলফ জানান যে ট্রাম্পের উত্তর থেকে এপস্টাইনের কী লাভ হতে পারে। উলফ লেখেন:
: "আমার মনে হয় ওকে নিজের জালে নিজেকেই জড়াতে দেওয়া উচিত। ও যদি বলে যে ও কখনো তোমার বিমানে বা বাড়িতে যায়নি, তবে তোমার কাছে একটি বড় রাজনৈতিক অস্ত্র থাকবে। তুমি ওকে এমনভাবে ফাঁসাতে পারো যাতে শেষ পর্যন্ত তোমারই লাভ হয়। আবার ওর জেতার সম্ভাবনা থাকলে তুমি ওকে বাঁচিয়েও দিতে পারো, যাতে ও তোমার কাছে ঋণী হয়ে থাকে। অবশ্য এটাও হতে পারে যে প্রশ্ন করা হলে ও বলবে জেফরি খুব ভালো মানুষ আর ওর সাথে অন্যায় হয়েছে। ও হয়তো বলবে যে তুমি স্রেফ আধুনিক রাজনৈতিক রীতিনীতির শিকার হয়েছ, যা ট্রাম্পের শাসনামলে নিষিদ্ধ করা হবে।" 

:২০১৯ সালের ৩১ জানুয়ারি এপস্টাইন উলফকে একটি ইমেল লেখেন। সেখানে তিনি মার-আ-লাগোর একজন ভুক্তভোগীর কথা উল্লেখ করেছিলেন। সেই ভুক্তভোগীর নাম এবং আরও একটি বাক্য গোপন রাখা হয়েছে। ট্রাম্প আগে দাবি করেছিলেন যে তিনি এপস্টাইনকে "পদত্যাগ" করতে বলেছিলেন। এর জবাবে এপস্টাইন বলেন যে তিনি "কোনোদিনই সদস্য ছিলেন না।" তিনি আরও বলেন, "অবশ্যই ও [ট্রাম্প] মেয়েদের ব্যাপারে জানত, কারণ ও ঘিশলেনকে এই সব বন্ধ করতে বলেছিল।"

২০২০ সালের ২৮ জুলাই জোনাথন সোয়ান ট্রাম্পের একটি সাক্ষাৎকার নেন। শিশু যৌন পাচারের অভিযোগে ঘিশলেন ম্যাক্সওয়েল "গ্রেপ্তার হয়েছেন" এ কথা উল্লেখ করে সোয়ান ট্রাম্পকে প্রশ্ন করেন, কেন তিনি সম্প্রতি বলেছিলেন যে "আমি ওর মঙ্গল কামনা করি।" ট্রাম্প উত্তর দেন যে তিনি ম্যাক্সওয়েলের গ্রেপ্তারের খবর জানতেন না। সোয়ান যখন বলেন যে ট্রাম্প অবশ্যই খবরটি জানতেন, তখন ট্রাম্প বলেন, "আমি আপনারও মঙ্গল চাইব, আমি অনেকেরই মঙ্গল চাই। শুভকামনা জানাই। তাদের আগে প্রমাণ করতে দিন যে কেউ দোষী ছিল।... আর আমি সত্যিই ওর ভালো চাই। আমি ওর জন্য খারাপ কিছু চাইছি না। আমি কারো জন্যই খারাপ চাই না। অথচ ওরা এই কথাটাকে নিয়ে বড্ড বেশি মাতামাতি করেছে।" সোয়ান আবারও মনে করিয়ে দেন যে ম্যাক্সওয়েল "একজন অভিযুক্ত শিশু যৌন পাচারকারী।" ট্রাম্প তখন বলেন, "কিন্তু আসল ঘটনা হলো ওর প্রেমিক মারা গেছে।"

### মন্তব্য

আইনজীবী এবং আইনের অধ্যাপক অ্যালান ডারশোভিটজ ২০২৫ সালের ১৯ মার্চ শন স্পাইসারের সাথে একটি সাক্ষাৎকারে কথা বলছিলেন। তিনি দাবি করেন যে ওই তালিকায় থাকা ব্যক্তিদের নাম এবং এপস্টাইন সংক্রান্ত অপ্রকাশিত ফাইলগুলো সম্পর্কে তিনি জানেন। তিনি আরও বলেন, "কেন ফাইলগুলো চেপে রাখা হচ্ছে এবং কারা এগুলো চেপে রাখছে, তা আমি জানি।" তবে তিনি এও জানান যে "[...]বিচারক ও মামলার গোপনীয়তা রক্ষার কারণে তিনি যা জানেন তা প্রকাশ করতে পারবেন না।  ২০০৬ সালে এপস্টাইনের জন্য যে অ-অভিযোগ চুক্তি করা হয়েছিল, সেই আইনি দলে ডার্শোভিৎজ ছিলেন।

ট্রাম্পের প্রাক্তন জ্যেষ্ঠ উপদেষ্টা ইলন মাস্ক, যিনি তখন ট্রাম্পের সঙ্গে নতুন করে বিরোধে জড়িয়েছিলেন, ২০২৫ সালের ৫ জুন একটি টুইটে দাবি করেন যে ট্রাম্পের নাম এপস্টাইন ফাইলে রয়েছে এবং এটিই “এগুলো প্রকাশ না হওয়ার আসল কারণ।” দুই দিন পরে মাস্ক পোস্টটি মুছে দেন। ১১ জুন তিনি আবার লেখেন, "গত সপ্তাহে প্রেসিডেন্ট ডোনাল্ড ট্রাম্পকে নিয়ে করা আমার কিছু পোস্টের জন্য আমি দুঃখিত। আমি একটু বেশিই বলে ফেলেছিলাম।"

১৫ জুলাই এপস্টাইনের প্রাক্তন আইনজীবী ডেভিড শোন বলেন, "আমি এক মুহূর্তের জন্যও বিশ্বাস করি না যে কোনো ক্লায়েন্ট লিস্টের অস্তিত্ব আছে।" পডকাস্টার জো রোগান বলেন, এপস্টাইন ফাইল প্রকাশ না করার বিষয়ে প্রশাসনের অবস্থান বদলানো এবং নতুন করে অস্বীকার করা হলো একটি “শেষ সীমারেখা”, বিশেষ করে তাদের জন্য, যারা এই বিষয়টির ভিত্তিতে ট্রাম্পের প্রেসিডেন্সিকে সমর্থন করেছিলেন। ''ওয়াল স্ট্রিট জার্নালের'' মতে, গত মে মাসে বিচার বিভাগ থেকে ট্রাম্পকে জানানো হয়েছিল যে ফাইলগুলোতে তার নাম পাওয়া গেছে।

## আংশিক প্রকাশ
২০২৩ সালে এপস্টাইনের মৃত্যুর চার বছর পর নিউ ইয়র্কের বিচারক লোরেটা প্রেসকা একটি নির্দেশ দেন। তিনি ঘিশলেন ম্যাক্সওয়েলের বিরুদ্ধে ২০১৫ সালের মানহানি মামলার নথিপত্রগুলো জনসমক্ষে প্রকাশের কথা বলেন। এযাদের নাম এই নথিতে ছিল, তাদের ২০২৪ সালের ১ জানুয়ারি পর্যন্ত নাম সরিয়ে নেওয়ার আবেদন করার সুযোগ দেওয়া হয়েছিল। এই সময়সীমা পার হওয়ার পরেই নথিগুলো প্রকাশ করা হয়। ২০২৪ সালের জানুয়ারিতে আদালতের যে নথিগুলো সবার জন্য উন্মুক্ত করা হয়, তাতে আগে থেকে জানা তথ্যের বাইরে নতুন তেমন কিছু ছিল না। এই তালিকায় প্রিন্স অ্যান্ড্রু, প্রাক্তন মার্কিন রাষ্ট্রপতি বিল ক্লিনটন এবং ডোনাল্ড ট্রাম্প, নিউ মেক্সিকোর প্রাক্তন গভর্নর বিল রিচার্ডসন, আইনজীবী অ্যালান ডারশোভিটজ, গায়ক মাইকেল জ্যাকসন এবং পদার্থবিদ স্টিফেন হকিংয়ের নাম ছিল। এদের বেশিরভাগ নামই কেবল কোনো প্রসঙ্গের খাতিরে এসেছে এবং তাদের বিরুদ্ধে কোনো অন্যায় কাজের অভিযোগ ছিল না। মডেল স্কাউট জঁ-লুক ব্রুনেলের বিরুদ্ধে এপস্টাইনের একজন ভুক্তভোগী যৌন নির্যাতনের অভিযোগ তুলেছিলেন। অপ্রাপ্তবয়স্কদের ধর্ষণ এবং পাচারের অভিযোগে তদন্ত চলাকালীন ২০২২ সালে তিনি ফ্রান্সের প্যারিসে আত্মহত্যা করেন।

### ট্রাম্প এবং তার সহযোগীদের মন্তব্য
২০২১ থেকে ২০২৫ সাল পর্যন্ত জো বাইডেনের শাসনকালে ট্রাম্পের ঘনিষ্ঠরাসহ অনেক ডানপন্থী নেতা দাবি করেন যে এপস্টাইনের ক্লায়েন্টদের একটি তালিকা রয়েছে, যা বাইডেন প্রশাসন প্রকাশ করছে না। কাশ প্যাটেল (যিনি তখনো এফবিআইয়ের ডিরেক্টর হননি) জানিয়েছিলেন যে এফবিআই এপস্টাইন সংক্রান্ত তথ্য লুকিয়ে রাখছে। তিনি ডোনাল্ড ট্রাম্পকে উৎসাহিত করেন যাতে তিনি নির্বাচিত হলে ফাইলগুলো প্রকাশ করেন। ২০২৪ সালের জুন মাসে টার্নিং পয়েন্ট অ্যাকশন সম্মেলনে ডোনাল্ড ট্রাম্প জুনিয়র অভিযোগ করেন যে বাইডেন প্রশাসন শিশু যৌন অপরাধীদের বাঁচাতে এই তালিকাটি গোপন রাখছে। ২০২৪ সালের অক্টোবরে জে. ডি. ভ্যান্স বলেন, "আমাদের এপস্টাইন তালিকা প্রকাশ করা দরকার"।

২০১৫ সালের কনজারভেটিভ পলিটিক্যাল অ্যাকশন সম্মেলনে ট্রাম্প এপস্টাইন এবং বিল ক্লিনটনের সম্পর্কের কথা তুললেও, ই সময়ে তিনি নিজে ফাইলগুলো নিয়ে খুব একটা কথা বলেননি। তবে তিনি তার সহযোগীদের দাবি অস্বীকারও করেননি।  ২০২৪ সালের রাষ্ট্রপতি নির্বাচনের প্রচারের সময় ডোনাল্ড ট্রাম্প দুবার প্রতিশ্রুতি দিয়েছিলেন যে তিনি এপস্টাইন ফাইল প্রকাশ করবেন। ২০২৪ সালের জুনে ফক্স নিউজকে দেওয়া একটি সাক্ষাৎকারে যখন তাকে জিজ্ঞেস করা হয় যে তিনি কি ফাইলগুলো থেকে গোপনীয়তা তুলে নেবেন, ট্রাম্প উত্তর দেন, "হ্যাঁ, হ্যাঁ, আমি করব।" ট্রাম্পের প্রচার দলের একটি অফিসিয়াল টুইটার অ্যাকাউন্ট থেকে এই ভিডিওটি শেয়ার করা হয়েছিল। তবে পরে প্রচার হওয়া সম্পূর্ণ ভিডিওতে দেখা যায় ট্রাম্প বলছেন যে তিনি ঠিক নিশ্চিত নন। কারণ হিসেবে তিনি জানান, "যদি ওখানে কোনো ভুল বা মিথ্যা তথ্য থাকে, তবে আমি মানুষের জীবন নষ্ট করতে চাই না। ওই পুরো জগতের ব্যাপারটাই অনেকটা মিথ্যা তথ্যে ভরা"।২০২৪ সালের সেপ্টেম্বরে লেক্স ফ্রিডম্যানের সাথে একটি সাক্ষাৎকারে ট্রাম্প বলেন, এপস্টাইন সংক্রান্ত আরও ফাইল প্রকাশ করতে তার "কোনো সমস্যা নেই" এবং তিনি "সম্ভবত" ক্লায়েন্টদের তালিকা জনসমক্ষে নিয়ে আসবেন। ২০২৫ সালের ১৯ নভেম্বর কোনো সাংবাদিকের উপস্থিতি ছাড়াই ট্রাম্প এপস্টাইন ফাইলস ট্রান্সপারেন্সি অ্যাক্ট স্বাক্ষর করেন, যা কংগ্রেস তার কাছে পাঠিয়েছিল।

## বিচার বিভাগের ভূমিকা
[থাম্ব|৮ জুলাই, ২০২৫: জেফরি এপস্টাইন প্রসঙ্গে [ডোনাল্ড ট্রাম্প এবং অ্যাটর্নি জেনারেল প্যাম বন্ডি।]]
২০২৫ সালের ২১ ফেব্রুয়ারি ফক্স নিউজের  সাংবাদিক জন রবার্টস মার্কিন অ্যাটর্নি জেনারেল প্যাম বন্ডিকে একটি প্রশ্ন করেন। তিনি জানতে চান যে বিচার বিভাগ কি "জেফ্রি এপস্টাইনের ক্লায়েন্টদের তালিকা" প্রকাশ করবে। বন্ডি উত্তরে বলেন, "এটি পর্যালোচনার জন্য এখন আমার টেবিলেই রয়েছে। প্রেসিডেন্ট ট্রাম্প এ ব্যাপারে নির্দেশ দিয়েছেন। আমি এটি খতিয়ে দেখছি।" ২৭ ফেব্রুয়ারি তিনি কিছু নথিপত্র প্রকাশ করেন। তবে সেই সব নথিতে নতুন করে জানার মতো তেমন কোনো বড় তথ্য ছিল না।

এতে সাধারণ মানুষ হতাশ হয়ে পড়ে এবং চারিদিকে শোরগোল শুরু হয়। এমন পরিস্থিতির মুখে বন্ডি এফবিআই ডিরেক্টর কাশ প্যাটেলকে নির্দেশ দেন যাতে তিনি সেই সব বিস্তারিত নথিপত্র জমা দেন যা আগে চাওয়া হয়েছিল। এফবিআইয়ের রেকর্ড/তথ্য তথ্য প্রচার বিভাগের প্রধান মাইকেল সাইডেল বন্ডির এই আদেশের বিরোধিতা করেন। এর জেরে তাকে পদত্যাগ করতে বাধ্য করা হয়।

সেনেটর ডিক ডারবিনের দেওয়া তথ্য অনুযায়ী, ২০২৫ সালের মার্চের শেষ দিকে এফবিআই দুই সপ্তাহ ধরে এপস্টাইনের নথিপত্র নিয়ে কাজ করেছিল। ডারবিন পরে লিখেছিলেন যে,বন্ডি এফবিআইয়ের ওপর বেশ চাপ সৃষ্টি করেছিলেন। তিনি চেয়েছিলেন প্রায় ১,০০০ জন কর্মী... দিনরাত চব্বিশ ঘণ্টা কাজ করে এপস্টাইন সংক্রান্ত প্রায় ১ লক্ষ নথি খতিয়ে দেখুক। এর আসল উদ্দেশ্য ছিল খুব অল্প সময়ের মধ্যে আরও বেশি নথি প্রকাশ করা। এই কাজে... তাড়াহুড়ো করে এফবিআইয়ের নিউ ইয়র্ক অফিস থেকে আরও কয়েকশ কর্মীকে যুক্ত করা হয়েছিল। কিন্তু তাদের অনেকেরই শিশু ভুক্তভোগী বা সাক্ষীদের আইনত সুরক্ষিত তথ্য চেনার মতো অভিজ্ঞতা ছিল না। এমনকি তথ্য অধিকার আইনের (এফওআইও) আবেদনগুলো কীভাবে সামলাতে হয়, তা-ও তারা ঠিকঠাক জানতেন না। ডারবিন আরও জানান যে, তার অফিসকে বলা হয়েছিল ওই কর্মীদের একটি বিশেষ নির্দেশ দেওয়া হয়েছে। নির্দেশটি ছিল এমন যে, কোনো নথিতে যদি রাষ্ট্রপতি ট্রাম্পের নাম পাওয়া যায়, তবে সেটিকে যেন আলাদা করে "চিহ্নিত" করা হয়।এই নথিগুলো পরীক্ষা করতে গিয়ে এফবিআই ট্রাম্পসহ আরও অনেক প্রভাবশালী ব্যক্তির নাম খুঁজে পায়। তবে তথ্য অধিকার আইনের বিশেষ কিছু ধারার কথা উল্লেখ করে একদল কর্মকর্তা ট্রাম্পের নাম অস্পষ্ট করে বা ঢেকে দেওয়ার সিদ্ধান্ত নেন। তাদের যুক্তি ছিল যে, ট্রাম্প এখন প্রেসিডেন্ট হলেও ২০০৬ সালে যখন এই তদন্ত শুরু হয়েছিল, তখন তিনি একজন সাধারণ নাগরিক ছিলেন। এরপর ১৮ মে, প্যাটেল এবং এফবিআইয়ের ডেপুটি ডিরেক্টর ড্যান বঙ্গিনো ফক্স নিউজকে জানান যে এপস্টাইন আসলে আত্মহত্যাই করেছিলেন।

মে মাসে প্যাম বন্ডি ট্রাম্পকে জানান যে এপস্টাইন ফাইলে তার নাম রয়েছে। তিনি আরও বলেন যে ওই ফাইলগুলোতে ট্রাম্প এবং অন্যদের সম্পর্কে এমন কিছু কথা আছে যার সত্যতা "যাচাই করা হয়নি"। এছাড়া সেখানে শিশু পর্নোগ্রাফি এবং এপস্টাইনের ভুক্তভোগীদের পরিচয় প্রকাশ পেতে পারে এমন সব সংবেদনশীল তথ্যও ছিল। এই সব দিক বিবেচনা করে কর্মকর্তারা পরামর্শ দেন যে ফাইলগুলো জনসমক্ষে আনা ঠিক হবে না। ২৩ জুলাই *ওয়াল স্ট্রিট জার্নাল* এবং *দ্য নিউ ইয়র্ক টাইমস* প্রথম এই খবরটি সামনে আনে। হোয়াইট হাউসের কমিউনিকেশন ডিরেক্টর স্টিভেন চ্যাং অবশ্য এই অভিযোগ অস্বীকার করেন। অন্যদিকে বন্ডি বলেন যে "সাধারণ ব্রিফিংয়ের অংশ হিসেবেই তারা রাষ্ট্রপতিকে এই সব তথ্য জানিয়েছিলেন।" খবরটি জানাজানি হওয়ার দিনই বন্ডি মানব পাচারের বিরুদ্ধে আয়োজিত সিপ্যাক আন্তর্জাতিক সম্মেলনে তার যাওয়া বাতিল করে দেন। *পলিটিকোর* মতে, " রিপোর্ট অনুযায়ী, মে মাসে ওই ব্রিফিংয়ের পর ট্রাম্প সম্ভবত সরকারের পক্ষ থেকে তথ্য প্রকাশের বিষয়টিকে কিছুটা সীমাবদ্ধ করতে চেয়েছিলেন যাতে খুব বেশি তথ্য বাইরে না আসে।" জুনে৬, দ্য *জো রোগান এক্সপেরিয়েন্সে* কাশ প্যাটেলের একটি সাক্ষাৎকার প্রচার হয়। সেখানে এপস্টাইন প্রসঙ্গে তিনি বলেন, "আমরা সব তথ্য খতিয়ে দেখেছি এবং যতটুকু সম্ভব সাধারণ মানুষকে জানানো হবে। সে আত্মহত্যাই করেছিল... যদি [ভিডিওর মতো কোনো] অকাট্য প্রমাণ থাকত, তবে কি আমি সেটা আপনাদের দিতাম না বলে মনে হয়?"

২০২৫ সালের ৬ জুলাই *[[অ্যাক্সিওস (ওয়েবসাইট)|অ্যাক্সিওস]]* প্রথম রিপোর্ট করেছিল  যে মার্কিন বিচার বিভাগ এবং এফবিআই একটি স্মারকলিপির মাধ্যমে তাদের তদন্ত শেষ করেছে। দুই পাতার ওই মেমো এবং একটি ভিডিওর বরাতে জানানো হয় যে এপস্টাইন প্রভাবশালী ব্যক্তিদের ব্ল্যাকমেইল করতেন, তার কাছে কোনো "ক্লায়েন্ট তালিকা' ছিল কিংবা তাকে খুন করা হয়েছে, এমন কোনো প্রমাণ মেলেনি। ৭ জুলাই বিচার বিভাগ আনুষ্ঠানিকভাবে স্মারকলিপিটি প্রকাশ করে। সেখানে সাফ বলা হয় যে "কোনো তালিকার অস্তিত্ব নেই এবং এপস্টাইন কাউকে ব্ল্যাকমেইল করেছিলেন এমন কোনো বিশ্বাসযোগ্য প্রমাণও পাওয়া যায়নি। যারা অভিযুক্ত হননি এমন কোনো তৃতীয় পক্ষের বিরুদ্ধে তদন্ত করার মতো কোনো তথ্যও মেলেনি।" এতে আবারও জানানো হয় যে এপস্টাইনের মৃত্যু ছিল একটি আত্মহত্যা। তারা আরও স্পষ্ট করে দেয় যে এপস্টাইন সংক্রান্ত আর কোনো নথি তারা প্রকাশ করবে না। এই স্মারকলিপিটি নিয়ে হজেটউইন্স, অ্যালেক্স জোনস এবং লিজ হুইলারের মতো ডানপন্থী কর্মী এবং প্রভাবশালী ব্যক্তিত্বদের পাশাপাশি ডেমোক্র্যাটিক প্রতিনিধিরাও গভীর সন্দেহ প্রকাশ করেন।

সেই দিনই হোয়াইট হাউসের প্রেস সেক্রেটারি ক্যারোলিন লেভিটকে প্রশ্ন করা হয় যে, ফেব্রুয়ারি মাসে প্যাম বন্ডি 'ফাইল আমার টেবিলে আছে' বলে ঠিক কী বোঝাতে চেয়েছিলেন। লেভিট উত্তরে জানান যে, বন্ডি আসলে সাধারণভাবে এপস্টাইনের বিরুদ্ধে জমা হওয়া সব প্রমাণের কথা বলছিলেন। লেভিট বুঝিয়ে বলেন যে, বন্ডি মূলত এপস্টাইনের অপরাধ সংক্রান্ত যাবতীয় নথিপত্রের কথা বুঝিয়েছিলেন। তিনি বলেন, "অ্যাটর্নি জেনারেল আসলে পুরো নথিপত্র বা কাগজের স্তূপের কথা বলেছিলেন, তবে এ নিয়ে তিনিই ভালো বলতে পারবেন।"  পরদিন মন্ত্রিসভার বৈঠকে, ট্রাম্প যখন সাংবাদিকদের এপস্টাইন মামলা নিয়ে অতিরিক্ত গুরুত্ব দেওয়ার জন্য সমালোচনা করেন, তখন বন্ডি আবার স্পষ্ট করে বলেন যে তিনি কোনো কথিত গ্রাহক তালিকার কথা নয়, পুরো মামলার ফাইলের কথাই বলছিলেন।

সিএনএনের প্রতিবেদনে বলা হয়, ৯ জুলাইয়ের এক বৈঠকে এই সিদ্ধান্ত নিয়ে প্রশ্ন তোলা হয়। ওই বৈঠকে বন্ডি, ড্যান বংগিনো, কাশ প্যাটেল এবং হোয়াইট হাউসের চিফ অব স্টাফ সুসি ওয়াইলস উপস্থিত ছিলেন। বৈঠকের পর বংগিনো নাকি পদত্যাগ করার বিষয়টিও ভেবেছিলেন। ম্যাগা আন্দোলনের অনেক সদস্যই বন্ডির কড়া সমালোচনা করেন। এরপর ১৬ জুলাই বিচার বিভাগ মোরিন কোমিকে বরখাস্ত করে। তিনি সেই ফেডারেল কৌঁসুলি ছিলেন, যিনি এপস্টাইনের বিরুদ্ধে মামলা পরিচালনা করেছিলেন। মোরিন কোমি হলেন জেমস কোমির মেয়ে, যিনি এফবিআই পরিচালক ছিলেন এবং যাকে ট্রাম্প ২০১৭ সালে বরখাস্ত করেছিলেন। ১৮ আগস্ট বন্ডি ও প্যাটেল ঘোষণা করেন যে মিসৌরি অঙ্গরাজ্যের অ্যাটর্নি জেনারেল অ্যান্ড্রু বেইলি, ড্যান বংগিনোর সঙ্গে যৌথভাবে এফবিআইয়ের উপপরিচালকের দায়িত্ব পালন করবেন। বেইলির ১৫ সেপ্টেম্বর শপথ নেওয়ার কথা ঠিক হয়।

### ঘিশলেন ম্যাক্সওয়েলের সাক্ষাৎকার
ডেপুটি অ্যাটর্নি জেনারেল টড ব্ল্যাঞ্চ ২৪ ও ২৫ জুলাই টালাহাসির মার্কিন অ্যাটর্নি অফিসে ঘিশলেন ম্যাক্সওয়েলের সাথে দেখা করেন। পরে ২২ আগস্ট বিচার বিভাগ এই সাক্ষাৎকারের লিখিত অনুলিপি এবং অডিও প্রকাশ করে।

২০ বছরের সাজাপ্রাপ্ত ম্যাক্সওয়েল তখন টালাহাসির সংশোধনাগারে বন্দি ছিলেন। এই সাক্ষাৎকারের জন্য তাকে বিশেষ আইনি ছাড় দেওয়া হয়েছিল। এর মানে হলো, তিনি যদি সত্যি কথা বলেন, তবে তার দেওয়া কোনো উত্তর তার নিজের বিরুদ্ধে প্রমাণ হিসেবে ব্যবহার করা যাবে না। উল্লেখ্য যে, ব্ল্যাঞ্চ ছিলেন ট্রাম্পের ব্যক্তিগত আইনজীবী এবং ট্রাম্পই তাকে ওই পদে নিয়োগ দিয়েছিলেন। এর আগের বছর ব্ল্যাঞ্চ ম্যাক্সওয়েলের আইনজীবী ডেভিড অস্কার মার্কাসকে নিজের "বন্ধু" বলে পরিচয় দিয়েছিলেন। প্রাক্তন মার্কিন অ্যাটর্নি জেনারেল বিল বারের মতে, বিচার বিভাগের কোনো শীর্ষ পদের কর্মকর্তার এভাবে নিজে গিয়ে কোনো বন্দির সাক্ষাৎকার নেওয়াটা সচরাচর দেখা যায় না।

ম্যাক্সওয়েল ব্ল্যাঞ্চকে বলেছিলেন: "আমি রাষ্ট্রপতিকে কখনোই... মানে, আমার মনে পড়ে না যে তাকে কোনোদিন এপস্টাইনের বাড়িতে দেখেছি। সত্যি বলতে, ম্যাসাজ করানো হয় এমন কোনো জায়গায় আমি প্রেসিডেন্টকে দেখিনি। আমি তাকে কোনোভাবেই কোনো আপত্তিকর অবস্থায় দেখিনি। প্রেসিডেন্ট কারো সাথেই কখনো খারাপ বা অশোভন আচরণ করেননি।"  তবে সিএনএন লক্ষ্য করেছে যে, এই সাক্ষাৎকারে ম্যাক্সওয়েল নিজের এবং এপস্টাইনের করা অপরাধ নিয়ে মিথ্যে তথ্য দিয়েছেন। দেখে মনে হচ্ছিল তিনি ট্রাম্পকে তোষামোদ করার চেষ্টা করছেন। তিনি এমন সব কথা বলছিলেন যেমন, "রাষ্ট্রপতি হিসেবে তার এই অসাধারণ সাফল্যকে আমি শ্রদ্ধা করি" এবং "আমি তাকে পছন্দ করি, আমি সবসময়ই তাকে পছন্দ করে এসেছি।"

২৫ জুলাই সিএনএনের একজন সাংবাদিক ট্রাম্পকে জিজ্ঞেস করেন যে তিনি ম্যাক্সওয়েলকে ক্ষমা করে দেওয়ার কোনো পরিকল্পনা করছেন কি না। ট্রাম্প সরাসরি কোনো উত্তর না দিয়ে বলেন: "আমার এটা করার ক্ষমতা আছে, তবে আমি এখনো এই বিষয়ে কিছু ভাবিনি।" ১ আগস্ট ব্যুরো অফ প্রিজনস নিশ্চিত করে যে, ওই সাক্ষাৎকারের পর ম্যাক্সওয়েলকে টেক্সাসের ব্রায়ানের একটি জেল ক্যাম্পে সরিয়ে নেওয়া হয়েছে। এটি একটি ন্যূনতম নিরাপত্তার কারাগার, যেখানে ডরমিটরি ধাঁচের আবাসন রয়েছে এবং সাধারণভাবে একে অন্যান্য ফেডারাল কারাগারের তুলনায় কম কষ্টকর বলে ধরা হয়।  হোয়াইট হাউস সাংবাদিকদের জানায় যে ম্যাক্সওয়েলকে আলাদা করে কোনো "বাড়তি সুবিধা" দেওয়া হয়নি এবং এই বদলিটা ছিল একেবারেই সাধারণ একটি প্রক্রিয়া। তবে এই বদলি যে মোটেও স্বাভাবিক ছিল না, তা নিয়ে ৮ আগস্ট সিনেটর জ্যাক রিড প্রশ্ন তোলেন। তিনি ব্যুরো অফ প্রিজনসের ডিরেক্টরের কাছে এ বিষয়ে ব্যাখ্যা চান। এছাড়া ব্যুরো অফ প্রিজনসের নিজস্ব নিয়ম অনুযায়ী যৌন অপরাধীদের জেলের বাইরে কাজ করার অনুমতি নেই। কিন্তু ম্যাক্সওয়েলের ক্ষেত্রে সেই নিয়ম শিথিল করে তাকে জেলের বাইরে কাজ করার সুযোগ দেওয়া হয় (১১ আগস্ট অ্যালিসন গিল প্রথম এই খবরটি জানান)। নভেম্বরের খবর অনুযায়ী, ম্যাক্সওয়েল জেলে অনেক বিশেষ সুবিধা পাচ্ছিলেন এবং তিনি তার সাজা কমানোর আবেদন করার প্রস্তুতিও নিচ্ছিলেন। জেলের ভেতর থেকে যে ব্যক্তি এই গোপন তথ্য ফাঁস করেছিলেন, তাকে চাকরি থেকে বরখাস্ত করা হয়।  এরপর সেনেটের ডেমোক্র্যাটরা ম্যাক্সওয়েলের এই বদলি নিয়ে হোয়াইট হাউসের কাছে বিস্তারিত তথ্য চান এবং তথ্য অধিকার আইনের অধীনে আবেদন করেন।

দুই দিনের ওই সাক্ষাৎকারে ম্যাক্সওয়েল কতটা সত্যি কথা বলেছিলেন, সে সম্পর্কে ১৭ সেপ্টেম্বর ব্ল্যাঞ্চ সিএনএনকে জানান যে তার পক্ষে এটা যাচাই করা "অসম্ভব"। তার মতে, কোনো সাক্ষী কতটা বিশ্বাসযোগ্য তা বুঝতে কয়েক সপ্তাহ সময় লাগে। তিনি আরও বলেন, "আমেরিকার মানুষ তার কথা বিশ্বাস করবে কি না, তা তাদের ওপরই ছেড়ে দেওয়া উচিত"  ১২ নভেম্বর জর্জ কনওয়ে টুইট করে বলেন, "টড ব্ল্যাঞ্চ যেভাবে ঘিশলেন ম্যাক্সওয়েলকে জেরা করেছেন, তা হয় (ক)চরম অদূরদর্শীতা, অথবা (খ)ইচ্ছে করেই এমনভাবে করা হয়েছে যাতে ট্রাম্পের বিরুদ্ধে কোনো তথ্য বেরিয়ে না আসে।" পরের দিন ব্ল্যাঞ্চ এর জবাবে বলেন, "আমি যখন ম্যাক্সওয়েলের সাক্ষাৎকার নিয়েছিলাম, তখন প্রশাসনের কাছে সেই সব তথ্য ছিল না যা এপস্টাইনের লোকজন বছরের পর বছর লুকিয়ে রেখেছিল এবং সম্প্রতি কংগ্রেসকে দেওয়া হয়েছে।

### জোসেফ শ্নিটের রেকর্ডিং
২০২৫ সালের ৪ সেপ্টেম্বর অতি-ডানপন্থী গোষ্ঠী প্রজেক্ট ভেরিটাসের  প্রতিষ্ঠাতা এবং রাজনৈতিককর্মী জেমস ও'কিফ একটি গোপন রেকর্ডিং প্রকাশ করেন। এই রেকর্ডিংটি ছিল বিচার বিভাগের বিশেষ অপারেশন শাখার তৎকালীন ভারপ্রাপ্ত ডেপুটি চিফ জোসেফ শ্নিটের। রেকর্ডিংয়ে শ্নিটকে স্বীকার করতে শোনা যায় যে এপস্টাইন ফাইলের অস্তিত্ব রয়েছে। তিনি বলেন, "সেখানে হাজার হাজার পাতার ফাইল আছে" এবং আরও দাবি করেন যে, "তারা ফাইলগুলো থেকে সব রিপাবলিকান বা রক্ষণশীল ব্যক্তিদের নাম মুছে দেবে, শুধু লিবারেল বা ডেমোক্র্যাটদের নামগুলোই রাখবে।" শ্নিট আরও জানান যে, ম্যাক্সওয়েলকে কম নিরাপত্তার কারাগারে সরিয়ে নেওয়াটা ছিল "ফেডারেল ব্যুরো অফ প্রিজনস-এর নিয়মের পরিপন্থী, কারণ তিনি একজন সাজাপ্রাপ্ত যৌন অপরাধী।" তার মতে, "তাকে মুখ বন্ধ রাখার বিনিময়ে কোনো কিছুর টোপ দেওয়া হচ্ছে।" এছাড়া তিনি প্যাম বন্ডিকে একজন "জি হুজুর" ব্যক্তি হিসেবে বর্ণনা করেন এবং বলেন যে "ট্রাম্প যা চান, বন্ডি ঠিক সেটাই করেন।" 

এই রেকর্ডিং প্রকাশ হওয়ার পর শ্নিট জানান যে তাকে গোপনে রেকর্ড করা হচ্ছে— এ সম্পর্কে তার কোনো ধারণা ছিল না। তিনি বলেন যে ও'কিফের ছদ্মবেশী রিপোর্টারের সাথে হিঞ্জ  অ্যাপের মাধ্যমে তার পরিচয় হয়েছিল। শ্নিট দাবি করেন যে তিনি যা বলেছিলেন তা বিচার বিভাগ থেকে জানা তথ্য নয়, বরং "সংবাদমাধ্যম থেকে যা শুনেছিলেন" তার ভিত্তিতেই বলেছিলেন। এর জবাবে বিচার বিভাগ শ্নিটের বক্তব্যগুলোকে ভিত্তিহীন বলে উড়িয়ে দেয়। তারা জানায় যে "এপস্টাইন সংক্রান্ত নথিপত্রের অভ্যন্তরীণ পর্যালোচনায় জোসেফ শ্নিটের কোনো ভূমিকাই ছিল না।" এছাড়া বিচার বিভাগ শ্নিটের পাঠানো একটি ইমেলের স্ক্রিনশটও প্রকাশ করে, যেখানে তিনি তার ঊর্ধ্বতনদের জানিয়েছিলেন যে ২০২৫ সালের আগস্টের দুটি ভিন্ন দিনে এই রেকর্ডিংগুলো করা হয়েছিল।
## আদালতে

২০২৫ সালের ১৭ জুলাই ট্রাম্প ট্রুথ সোশ্যালে লেখেন:জেফরি এপস্টাইনকে নিয়ে যে পরিমাণ মাতামাতি হচ্ছে, তা দেখে আমি অ্যাটর্নি জেনারেল প্যাম বন্ডিকে নির্দেশ দিয়েছি যাতে তিনি আদালতের অনুমতি নিয়ে গ্র্যান্ড জুরির সব দরকারি সাক্ষ্যপ্রমাণ সামনে আনেন। ডেমোক্র্যাটদের সাজানো এই জালিয়াতি এখনই হওয়া উচিত!সেই দিনই প্যাম বন্ডি টুইটারে এর জবাব দেন। তিনি লেখেন: "রাষ্ট্রপতি ট্রাম্প— গ্র্যান্ড জুরির নথিপত্রগুলো জনসমক্ষে আনার অনুমতির জন্য আমরা আগামীকালই আদালতে আবেদন করতে প্রস্তুত।" তবে এই নথিপত্র থেকে সাধারণ মানুষের জন্য নতুন কোনো তথ্য পাওয়ার বিশেষ সম্ভাবনা ছিল না।

বিচার বিভাগ ফ্লোরিডার গ্র্যান্ড জুরির কিছু নথিপত্র জনসমক্ষে আনার আবেদন জানায়। ২৩ জুলাই বিচারক রবিন রোজেনবার্গ বলেন যে, এই আবেদনটি কোনো সুনির্দিষ্ট আইনি প্রক্রিয়ার অংশ নয়। তাই স্রেফ "ব্যাপক জনস্বার্থের" দোহাই দিয়ে তিনি আইনত এই অনুমতি দিতে পারেন না। পরিবর্তে তিনি এই বিষয়ে একটি নতুন মামলা শুরু করার নির্দেশ দেন।  ৫ আগস্ট ঘিশলেন ম্যাক্সওয়েলের আইনজীবীরা জানান যে তারা গ্র্যান্ড জুরির নথি প্রকাশের বিরোধী। তারা বলেন, "ম্যাক্সওয়েলের এখনো আইনি লড়াই চালিয়ে যাওয়ার সুযোগ রয়েছে", তাই এভাবে তথ্য প্রকাশ করা "গোপনীয়তার নিয়মের লঙ্ঘন" হবে। এরপর ৮ আগস্ট বিচার বিভাগ দুজন ফেডারেল বিচারককে অনুরোধ করেন যাতে ম্যাক্সওয়েল ও এপস্টাইন মামলার সমস্ত প্রমাণপত্র এবং প্রতিলিপি প্রকাশ করা হয়।

১১ আগস্ট ম্যাক্সওয়েলের মামলার তথ্য প্রকাশের আবেদনটি খারিজ হয়ে যায়। বিচারক পল এঞ্জেলমেয়ার রায় দেন যে ট্রাম্প প্রশাসনের মূল ধারণাটিই ভুল। তারা দাবি করেছিল যে "এই নথিপত্র থেকে এপস্টাইন ও ম্যাক্সওয়েলের অপরাধ বা তদন্ত সম্পর্কে নতুন ও গুরুত্বপূর্ণ তথ্য পাওয়া যাবে, কিন্তু বিচারকের মতে এই দাবিটি একেবারেই অসত্য।" এঞ্জেলমেয়ার জানান, এই নথিতে কোনো তথাকথিত ক্লায়েন্টের নাম নেই কিংবা এপস্টাইন ও ম্যাক্সওয়েল ছাড়া অন্য কারো অপরাধের তথ্যও নেই। এমনকি অপরাধের নতুন কোনো জায়গা বা পদ্ধতির হদিসও এখানে নেই। তাই স্বচ্ছতা বাড়ানোর নামে এগুলো প্রকাশ করার কোনো মানে হয় না। এঞ্জেলমেয়ার আরও লেখেন যে, সরকার কেন এগুলো প্রকাশ করতে চায় সে বিষয়ে তারা জনসমক্ষে "অসৎ ও বিভ্রান্তিকর...  ব্যাখ্যা দিয়েছে।" তবে ৯ ডিসেম্বর এঙ্গেলমেয়ার ম্যাক্সওয়েলের তদন্ত ও বিচারের সঙ্গে সম্পর্কিত কিছু নথি প্রকাশের জন্য বিচার বিভাগের আবেদন মঞ্জুর করেন।

আগস্ট মাসের শেষের দিকে বিচারক রিচার্ড বারম্যান এপস্টাইন মামলার নথিপত্র সংক্রান্ত একই ধরনের একটি আবেদন খারিজ করে দেন।

২৪ অক্টোবর যুক্তরাষ্ট্রের ডিস্ট্রিক্ট বিচারক জেড এস র‍্যাকফ ইউএস ভার্জিন আইল্যান্ডস এবং জেপিমরগান চেজের মধ্যকার একটি মামলার নথিগুলো জনসমক্ষে আনার নির্দেশ দেন। এই নথিপত্রগুলোর মধ্যে এপস্টাইন এবং জেপিমরগান কর্মকর্তা জেস স্ট্যালির মধ্যকার ইমেল এবং ২০০২ থেকে ২০১৯ সাল পর্যন্ত এপস্টাইনের ব্যাংক অ্যাকাউন্টের সন্দেহজনক লেনদেনের রিপোর্ট ছিল (যার একটিতে লিওন ব্ল্যাকের নাম উল্লেখ ছিল)। এছাড়া ফ্লোরিডার সাউদার্ন ডিস্ট্রিক্ট অফিস থেকে পাঠানো ২০০৭ সালের একটি চিঠিও এতে অন্তর্ভুক্ত ছিল, যা এপস্টাইনের সেই সময়ের আইনি সমঝোতার সাথে সম্পর্কিত।

৫ ডিসেম্বর যুক্তরাষ্ট্রের ডিস্ট্রিক্ট বিচারক রডনি স্মিথ এক ঐতিহাসিক রায় দেন। তিনি জানান যে, সম্প্রতি পাস হওয়া এপস্টাইন ফাইলস ট্রান্সপারেন্সি অ্যাক্ট গ্র্যান্ড জুরির গোপনীয়তা রক্ষার নিয়মকে ছাপিয়ে যাওয়ার ক্ষমতা রাখে। সেই অনুযায়ী তিনি এপস্টাইন এবং ম্যাক্সওয়েলের ফেডারেল যৌন পাচার মামলার গ্র্যান্ড জুরির সমস্ত জবানবন্দি বা প্রতিলিপি প্রকাশের নির্দেশ দেন।
## কংগ্রেসে

২০২৫ সালের ১৮ নভেম্বর মার্কিন প্রতিনিধি সভা ৪২৭-১ ভোটে এপস্টাইন ফাইলস ট্রান্সপারেন্সি অ্যাক্ট অনুমোদন করে। লুইজিয়ানার রিপাবলিকান প্রতিনিধি ক্লে হিগিন্স একমাত্র ব্যক্তি হিসেবে এই বিলের বিপক্ষে ভোট দিয়েছিলেন। সেই দিনই পরে সেনেট সর্বসম্মতিক্রমে বিলটির একই সংস্করণ পাস করে এবং সই করার জন্য ট্রাম্পের কাছে পাঠিয়ে দেয়। ২০২৫ সালের ১৯ নভেম্বর সকালে বিলটি আনুষ্ঠানিকভাবে সেনেট থেকে রাষ্ট্রপতিরর টেবিলে পাঠানো হয়

### নথিপত্র প্রকাশ
২ সেপ্টেম্বর প্রতিনিধি সভা পুনরায় অধিবেশন শুরু করলে হাউস ওভারসাইট কমিটি এপস্টাইন সংক্রান্ত ৩৩,২৯৫ পাতার নথিপত্র প্রকাশ করে। এই নথির বেশিরভাগ তথ্যই আগে থেকে জনসমক্ষে ছিল। হাউস ওভারসাইট কমিটির সমন জারির পরিপ্রেক্ষিতে, ৮ সেপ্টেম্বর থেকে এপস্টাইনের সম্পত্তি দেখাশোনার দায়িত্বে থাকা সংস্থাটি কমিটির কাছে বিভিন্ন ফাইল পাঠানো শুরু করে। এর মধ্যে ছিল এপস্টাইনের ৫০তম জন্মদিনে পাওয়া চিঠিপত্রের একটি সংগ্রহ বা "জন্মদিনের বই "।  ২৬ সেপ্টেম্বর কমিটির ডেমোক্র্যাট সদস্যরা এপস্টাইন ফাইলের আরও ছয়টি পাতা প্রকাশ করেন। সেখানে দেখা যায় যে, ধনকুবের পিটার থিয়েল, ইলন মাস্ক এবং স্টিভ ব্যাননের সাথে এপস্টাইনের বৈঠক হয়েছিল।

১৭ অক্টোবর হাউস ওভারসাইট কমিটি এপস্টাইনের সম্পত্তি থেকে পাওয়া আরও ৮,৫০০ পাতার নথি প্রকাশ করে। এই নথিতে দেখা যায় যে, মিয়ামি ইউএস অ্যাটর্নি অফিসের তৎকালীন প্রধান প্রসিকিউটর ম্যাথিউ মেনচেল ২০১১, ২০১৩ এবং ২০১৭ সালে এপস্টাইনের সাথে ব্যক্তিগতভাবে দেখা করেছিলেন। উল্লেখ্য, ২০০৭ সালে এপস্টাইনের সেই বিশেষ আইনি সমঝোতার (plea deal) নেপথ্যে ছিলেন এই মেনচেল এবং ওই বছরই তিনি বিচার বিভাগ ছেড়েছিলেন। মেনচেল এই বৈঠকগুলোর কথা অস্বীকার না করলেও এপস্টাইনের সাথে স্কি ট্যুরে যাওয়ার বিষয়টি অস্বীকার করেন। তবে আইনপ্রণেতারা দাবি করেন যে, তাদের কাছে একটি ছবি আছে যেখানে ওই দুজনকে একসাথে স্কি করতে দেখা যাচ্ছে। ১২ নভেম্বর হাউস ওভারসাইট কমিটির ডেমোক্র্যাট সদস্যরা ট্রাম্প সংক্রান্ত এপস্টাইনের তিনটি ইমেল প্রকাশ করেন। এর কয়েক ঘণ্টা পরেই কমিটির রিপাবলিকান সদস্যরা এপস্টাইনের সম্পত্তি থেকে পাওয়া আরও ২০,০০০ পাতার নথি প্রকাশ করেন। এই নথিপত্রগুলোর মধ্যে এপস্টাইনের কোনো ইমেল সরাসরি ট্রাম্প বা তার কর্মীদের পাঠানো হয়নি, তবে ট্রাম্পের নাম সেখানে এক হাজারেরও বেশি বার উল্লেখ করা হয়েছে।

সিএনবিসির প্রতিবেদন অনুযায়ী, ২০১৮ সালের ২৩ আগস্ট ক্যাথরিন রুমলারের সাথে এক ইমেল কথোপকথনে এপস্টাইন লিখেছিলেন, "আসলে ডোনাল্ড কতটা নোংরা, তা আমার জানা আছে।" রুমলার তখন এপস্টাইনকে ব্রেট স্টিফেনসের লেখা একটি নিবন্ধ পাঠিয়েছিলেন, যা মাইকেল কোহেনের দোষ স্বীকার সংক্রান্ত ছিল। ২০১৮ সালের ডিসেম্বরে অন্য একটি মেসেজে এক অজ্ঞাতপরিচয় ব্যক্তি লিখেছিলেন যে, "সব ঠিক হয়ে যাবে, তারা আসলে ট্রাম্পকে যেকোনোভাবে ফাঁসানোর চেষ্টা করছে।" এর জবাবে এপস্টাইন বলেন, "হ্যাঁ, [ধন্যবাদ]। তবে [এটা] সত্যিই অদ্ভুত[,] কারণ আমিই একমাত্র ব্যক্তি যে তাকে (ট্রাম্পকে) নামিয়ে আনতে পারি।" ২০১৯ সালের একটি ইমেলে জনৈক ভুক্তভোগীর নাম গোপন রাখা হয়েছিল, যাকে পরে হোয়াইট হাউসের প্রেস সেক্রেটারি ক্যারোলিন লেভিট ভার্জিনিয়া জিউফ্রে হিসেবে শনাক্ত করেছিলেন।  ১৪ নভেম্বর জেটিও নামক সংবাদ সংস্থা ২৬,০৩৯টি নথির একটি অনুসন্ধানযোগ্য সংস্করণ প্রকাশ করে। এই সংগ্রহশালা থেকে তারিখ, ব্যক্তি বা প্রতিষ্ঠানের নাম দিয়ে তথ্য খুঁজে বের করা সম্ভব। এছাড়া নথিপত্রগুলো থেকে জানা যায় যে, একটি দীর্ঘ সময় ধরে ভাষাবিদ নোয়াম চমস্কির সাথে এপস্টাইনের "নিয়মিত যোগাযোগ" এবং "বেশ ঘনিষ্ঠ বন্ধুত্ব" ছিল।

ডিসেম্বর মাসে হাউস ওভারসাইট কমিটি বেশ কিছু ছবি ও ভিডিও প্রকাশ করে। ৩ ডিসেম্বর এপস্টাইনের ব্যক্তিগত দ্বীপের কিছু দৃশ্য সামনে আনা হয়, যার মধ্যে একটি ল্যান্ডফোন ফোনের 'স্পিড ডায়াল'-এ লেখা কিছু নামও দেখা যায়। ১২ ডিসেম্বর ট্রাম্প, বিল ক্লিনটন, স্টিভ ব্যনন, বিল গেটস এবং রিচার্ড ব্র্যানসনের তো ব্যক্তিদের ছবি প্রকাশ করা হয়।  ১৮ ডিসেম্বর আরও কিছু ছবি আসে যেখানে নোয়াম চমস্কি এবং বিল গেটসকে দেখা যায়। ১৯ ডিসেম্বর ছিল ফাইলগুলো প্রকাশের নির্ধারিত শেষ দিন। ওই দিন এপস্টাইন ফাইলের অন্তত পাঁচটি নতুন ব্যাচ প্রকাশ করার কথা ছিল। নিউজ ন্যাশন জানিয়েছে যে এই তালিকায় এপস্টাইনের সাথে জড়িত ২০ জন অভিযুক্ত পুরুষ যৌন অপরাধীর নাম থাকার কথা।

নির্ধারিত সময়ের ঠিক আগের দিন অর্থাৎ ১৮ ডিসেম্বর সিএনএন জানায় যে, বিচার বিভাগের ভেতরে নথিপত্র কাটছাঁট বা সম্পাদনা  করা নিয়ে অসন্তোষ বাড়ছে। রিপোর্টে বলা হয়, কাউন্টার-ইন্টেলিজেন্স বিশেষজ্ঞদের অন্য সব কাজ বন্ধ রেখে এই ফাইলগুলো পরীক্ষা করার নির্দেশ দেওয়া হয়েছিল। অন্যদিকে সম্পাদনার কাজে যুক্ত আইনজীবীরা দাবি করেন যে, তাদের দেওয়া নির্দেশনাগুলো মোটেও পরিষ্কার ছিল না। শেষ পর্যন্ত ১৯ ডিসেম্বর বিচার বিভাগ প্রচুর নথিপত্র প্রকাশ করে, যার অনেক অংশই কালিতে ঢেকে দেওয়া বা সেন্সর করা ছিল। বিবিসি নিউজ, সিএনএন এবং সিবিএস সহ বিভিন্ন সংবাদ মাধ্যমগুলো এই ফাইল প্রকাশের ঘটনাটি সরাসরি প্রচার করে। ফক্স নিউজ জানায় যে, "রাজনৈতিকভাবে প্রভাবশালী ব্যক্তি এবং সরকারি কর্মকর্তাদের" নামগুলো নথিতে ঢেকে দেওয়া হয়েছে। যদিও ডেপুটি অ্যাটর্নি জেনারেল টড ব্ল্যাঞ্চ দাবি করেন যে "তারা কোনো রাজনীতিবিদ বা বিখ্যাত ব্যক্তির নাম গোপন করেননি"।  এই বিপুল পরিমাণ নথি প্রকাশ করা সত্ত্বেও, সরকার "এপস্টাইন ফাইলস ট্রান্সপারেন্সি অ্যাক্টের" নির্ধারিত সময়সীমার (১৯ ডিসেম্বর ২০২৫) মধ্যে সব ফাইল জনসমক্ষে আনতে ব্যর্থ হয়। সবচেয়ে রহস্যজনক বিষয় হলো, ফাইলগুলো প্রকাশের এক দিনও পার হয়নি এমন সময়ে কোনো কারণ ছাড়াই ওয়েবসাইট থেকে ১৬টি ফাইল উধাও হয়ে যায়।

### সম্পর্কিত আলোচনা
জেমি রাসকিন এবং প্রতিনিধি সভার আরও ১৫ জন সদস্য প্যাম বন্ডিকে একটি চিঠি লেখেন। সেখানে তারা বন্ডির বিরুদ্ধে অভিযোগ তোলেন যে, ট্রাম্পের জন্য ক্ষতিকর হতে পারে এমন সব তথ্য গোপন রাখতেই তিনি নথিপত্রগুলো আটকে রাখছেন। তারা ইলন মাস্কের সেই পুরনো টুইটটির কথা উল্লেখ করেন, যেখানে মাস্ক দাবি করেছিলেন যে ট্রাম্পের নাম "এপস্টাইন ফাইলে আছে।"

*[[অ্যাক্সিওস (ওয়েবসাইট)|অ্যাক্সিওসের]]* মতে, মার্কিন প্রতিনিধি সভার ডেমোক্র্যাটরা অ্যাটর্নি জেনারেল প্যাম বন্ডিকে "এপস্টাইন সংক্রান্ত সমস্ত নথি প্রকাশ করতে বাধ্য করার" জন্য একটি ভোটাভুটির চেষ্টা শুরু করেনরো খান্না এবং মার্ক ভিসি জানান যে তারা এ বিষয়ে আলাদা আলাদা পদক্ষেপ নিতে যাচ্ছেন। রো খান্নার আনা প্রস্তাবটি প্রতিনিধি সভায় ২১১–২১০ ভোটে বাতিল হয়ে যায়। কেন্টাকির প্রতিনিধি টমাস ম্যাসি একটি ডিসচার্জ পিটিশনের মাধ্যমে অধিকাংশ সদস্যের সই সংগ্রহ করার চেষ্টা করেন, যাতে ফাইলগুলো প্রকাশের বিষয়ে ভোটাভুটি করতে বাধ্য করা যায়। তবে ২০২৪ সালের ২১ জুলাই আগস্টের ছুটি ঘনিয়ে আসায়, হাউস স্পিকার মাইক জনসন বজানান যে ছুটির আগে তিনি এ বিষয়ে কোনো ভোটাভুটির অনুমতি দেবেন না। এর পরের দিনই তিনি অপ্রত্যাশিতভাবে নির্ধারিত সময়ের আগেই অধিবেশন মুলতবি করে দেন এবং ২ সেপ্টেম্বর পর্যন্ত পরিকল্পিত অন্যান্য সব ভোটাভুটি বাতিল করেন। তিনি মন্তব্য করেন যে, ট্রাম্প প্রশাসনের "নিজেদের কাজ গুছিয়ে নেওয়ার মতো সময় ও সুযোগ পাওয়া উচিত"।

২৩ জুলাই হাউস ওভারসাইট কমিটি ঘিশলেন ম্যাক্সওয়েলকে সমন পাঠায় এবং ১১ আগস্ট তাকে টালাহাসি কারাগারে জবানবন্দি দেওয়ার নির্দেশ দেয়। এর জবাবে ম্যাক্সওয়েলের আইনজীবী জানান যে, তিনি কেবল তখনই সাক্ষ্য দেবেন যদি তাকে আগেভাগে লিখিতভাবে প্রশ্নগুলো দেওয়া হয় এবং তাকে সবরকম আইনি শাস্তি থেকে রেহাই দেওয়ার প্রতিশ্রুতি দেওয়া হয়। অথবা প্রেসিডেন্ট ট্রাম্প যদি তাকে ক্ষমা করে মুক্তি দেন, তবেই তিনি কথা বলবেন। ৫ আগস্ট কমিটি প্রাক্তন রাষ্ট্রপতি বিল ক্লিনটন, বিচার বিভাগের প্রাক্তন কিছু কর্মকর্তা এবং স্বয়ং বিচার বিভাগকেও সমন পাঠায়।প্রাক্তন বিশেষ কাউন্সিল রবার্ট মুলারকেও ডাকা হয়েছিল, কিন্তু চার বছর আগে তার পারকিনসন রোগ ধরা পড়ায় এবং কথা বলতে সমস্যা হওয়ায় তাকে সাক্ষ্য দেওয়া থেকে অব্যাহতি দেওয়া হয়।  হাউস ওভারসাইট কমিটি বিচার বিভাগকে ১৯ আগস্টের মধ্যে এপস্টাইন ফাইল জমা দেওয়ার নির্দেশ দেয়।

নির্ধারিত সময়সীমার আগের দিন হাউস ওভারসাইট কমিটির চেয়ারম্যান জেমস কোমার ঘোষণা করেন যে, বিচার বিভাগের কর্মকর্তারা তাদের জানিয়েছেন যে ২২ আগস্ট থেকে তারা এপস্টাইন সংক্রান্ত নথিপত্র প্রকাশ শুরু করবে"। কোমার ২১ আগস্ট জানান যে, কমিটি বিচার বিভাগের করা কাটছাঁটগুলো খতিয়ে দেখার পরিকল্পনা করছে। তারা যাচাই করবে যে সাধারণ মানুষের জন্য ফাইলগুলো প্রকাশের আগে আরও কোনো কাটছাঁট করা প্রয়োজন কি না। বিচার বিভাগ হাউস ওভারসাইট কমিটিকে ফাইলগুলো পাঠাচ্ছে— এ বিষয়ে ট্রাম্প প্রকাশ্যে কোনো আপত্তি জানাননি। ২২ আগস্ট তিনি বলেন, এপস্টাইন "পাম বিচের সবাইকে চিনত"। তিনি আরও মন্তব্য করেন যে, ফাইলগুলোতে এমন কিছু মানুষের নাম থাকতে পারে যারা আসলে দোষী নয় এবং "নির্দোষ মানুষদের ক্ষতি হওয়া উচিত নয়"। তা সত্ত্বেও তিনি বলেন, "আমি সবকিছু পুরোপুরি উন্মুক্ত রাখার পক্ষেই আছি। আমার তাতে কিছুই যায় আসে না"।

৬ সেপ্টেম্বর সিএনএনের সাথে একটি সাক্ষাৎকারে হাউস স্পিকারমাইক জনসন বলেন যে, ডোনাল্ড ট্রাম্প এপস্টাইন সংক্রান্ত বিষয়ে এফবিআইয়েরএকজন তথ্যদাতা ছিলেন। দুই দিন পর তিনি বিষয়টি আরও স্পষ্ট করে বলেন: "তিনি এই লোকটির বিরুদ্ধে ব্যবস্থা নিতে আইন প্রয়োগকারী সংস্থাকে সাহায্য করতে চেয়েছিলেন... প্রেসিডেন্ট এ ব্যাপারে সহায়ক ছিলেন... আমি জানি না আমি সঠিক পরিভাষাটি ব্যবহার করেছি কি না"  তবে ৯ সেপ্টেম্বর হোয়াইট হাউসের প্রেস সেক্রেটারি ক্যারোলিন লেভিট দাবি করেন যে ট্রাম্প এফবিআইয়ের কোনও তথ্যদাতা ছিলেন না। একই দিনে হাউস ওভারসাইট কমিটির সদস্য প্রতিনিধি ডেভ মিন সিএনএনকে বলেন, "বর্তমানে একটি ধামাচাপা দেওয়ার চেষ্টা চলছে... ডোনাল্ড ট্রাম্পের নাম সেখানে পরিষ্কারভাবে বেশ কয়েকবার উল্লেখ করা হয়েছে।" জবাবে সিএনএন সঞ্চালক জন বারম্যান স্পষ্ট করে মনে করিয়ে দেন যে, ট্রাম্পের বিরুদ্ধে কোনো অপরাধের অভিযোগ আনা হয়নি।

১৬ সেপ্টেম্বর সেনেট কমিটির এক শুনানিতে সিনেটর জন কেনেডি এফবিআই ডিরেক্টর কাশ প্যাটেলকে প্রশ্ন করেন— এপস্টাইন কাদের কাছে অল্পবয়সী নারীদের পাচার করত? প্যাটেল উত্তর দেন, "এমন কোনো নির্ভরযোগ্য তথ্য আমাদের কাছে নেই, একেবারেই নেই। যদি থাকত, তবে আমি গতকালই অন্য ব্যক্তিদের বিরুদ্ধে মামলা করে দিতাম।" শুনানির পরের দিকে সিনেটর অ্যাডাম শিফ যখন প্যাটেলকে জেরা করেন, তখন তিনি বলেন, "আমি কখনোই বলিনি যে জেফরি এপস্টাইন অন্য কাউকে পাচার করেনি"। ১৭ সেপ্টেম্বর হাউস জুডিশিয়ারি কমিটি প্যাটেলের সাক্ষ্য গ্রহণ করে। অক্টোবরে সিনেট জুডিশিয়ারি কমিটি অ্যাটর্নি জেনারেল পাম বন্ডির কাছ থেকে শুনেছে।৭,  ৭ অক্টোবর সেনেট জুডিশিয়ারি কমিটি এবং ৯ অক্টোবর হাউস জুডিশিয়ারি কমিটি অ্যাটর্নি জেনারেল প্যাম বন্ডির জবানবন্দি শোনে। ৮ অক্টোবর ডেমোক্র্যাটিক প্রতিনিধি এরিক সোয়ালওয়েল টুইট করে দাবি করেন যে, "অনেক রিপাবলিকান প্রতিনিধি" ব্যক্তিগতভাবে তাকে জানিয়েছেন যে তারা এই বিষয়ে ট্রাম্পের ওপর আর "আস্থা" রাখতে পারছেন না। তাদের একজনের ভাষায়, "এই এপস্টাইন বোমা শিগগিরই ফাটতে চলেছে।"

### প্রতিনিধি ম্যাসির অব্যাহতির আবেদন

২০২৫ সালের ২ সেপ্টেম্বর রিপাবলিকান প্রতিনিধি টমাস ম্যাসি বিচার বিভাগকে ফাইলগুলো প্রকাশে বাধ্য করতে প্রতিনিধি সভায় একটি প্রস্তাব আনেন। ফাইল প্রকাশ ঠেকাতে ট্রাম্প ও অন্যান্য রিপাবলিকানরা চাপ সৃষ্টি করা শুরু করেন। এক অজ্ঞাত কর্মকর্তা ম্যাসির অব্যাহতির আবেদনের পক্ষে ভোট দেওয়াকে প্রশাসনের প্রতি “খুবই শত্রুতামূলক কাজ” বলে আখ্যা দেন। কয়েক দিনের মধ্যেই ন্যান্সি মেস, লরেন ববার্ট মার্জোরি টেলর গ্রিনের মতো আরও তিনজন রিপাবলিকান ম্যাসির এই আবেদনে সই করেন।   আবেদনটি পূর্ণ করতে প্রয়োজনীয় বাকি ২১৪টি সই আসে ডেমোক্র্যাটদের কাছ থেকে। উপ-নির্বাচনে জয়ের পর জেমস ওয়াকিনশ এবং অ্যাডেলিটা গ্রিজালভা সই করলে অব্যাহতির আবেদনটি চূড়ান্ত রূপ পায়। ১২ নভেম্বর প্রয়োজনীয় সব সই পাওয়ার পর হাউস স্পিকার মাইক জনসন জানান যে, পরবর্তী সপ্তাহে পুরো হাউস এপস্টাইন ফাইল প্রকাশের বিষয়ে ভোট দেবে। রো খান্না ধারণা করেছিলেন যে ৪০-৫০ জন রিপাবলিকান হয়তো প্রকাশের পক্ষে ভোট দেবেন, আর ম্যাসির আশা ছিল রিপাবলিকানদের এই সমর্থন "সময়ের সাথে সাথে আরও বাড়বে"। ট্রাম্পের উপদেষ্টারা ব্যক্তিগতভাবে তাকে বুঝিয়েছিলেন যে এই বিষয়ে তিনি হেরে গেছেন এবং ফাইল প্রকাশ এখন অনিবার্য। এরপর ১৬ নভেম্বর ট্রাম্প তার অবস্থান পুরোপুরি বদলে ফেলেন এবং *[[ট্রুথ সোশ্যাল|ট্রুথ সোশ্যালে]]* লেখেন যে "হাউস রিপাবলিকানদের উচিত এপস্টাইন ফাইল প্রকাশের পক্ষে ভোট দেওয়া"।

১৭ নভেম্বর এপস্টাইনের ভাই মার্ক এপস্টাইন দাবি করেন যে একটি "বেশ নির্ভরযোগ্য সূত্র" তাকে জানিয়েছে যে, "ভার্জিনিয়ার উইনচেস্টারে একটি জায়গায় ফাইলগুলো থেকে রিপাবলিকানদের নাম মুছে ফেলার  কাজ চলছে।" তার মতে, এই কারণেই ফাইল প্রকাশের ব্যাপারে হঠাৎ সবার সুরে বদল এসেছে। ১৮ নভেম্বর মার্কিন প্রতিনিধি সভা ২১৭-২১০ ভোটে এমন একটি নিয়ম অনুমোদন করে যা ম্যাসি-র ওই অব্যাহতির আবেদন বাতিল করে দেয় এবং তাৎক্ষণিক কোনো বাধ্যতামূলক ভোটাভুটির পথ বন্ধ করে দেয়। ১৭ নভেম্বর হাউস রুলস কমিটির অনুমোদিত এই নিয়মে বলা হয় যে, যখনই সেনেটকে "হাউস এইচআর ৪৪০৫ পাস করেছে, তখন হাউস রেজোলিউশন ৫৮১ “টেবিলে তুলে রাখা হবে,” অর্থাৎ আর এগোনো হবে না। 
## সাংবাদিকদের মাধ্যমে

২০২৫ সালের সেপ্টেম্বরে ব্লুমবার্গ নিউজ জেফরি এপস্টাইনের ব্যক্তিগত ইমেল অ্যাকাউন্ট থেকে প্রায় ১৮,০০০ ইমেল সংগ্রহ করেছিল। 
## ভুক্তভোগীদের প্রতিক্রিয়া

### এপস্টাইন সংক্রান্ত নথিপত্র নিয়ে
২০২৫ সালের ৩১ জুলাই, ভার্জিনিয়া জুফ্রের দুই ভাই স্কাই রবার্টস ও ড্যানি উইলসন এবং তার ভাইয়ের স্ত্রী অ্যামান্ডা রবার্টস সিএনএনের কেইটলান কলিন্সকে জানান যে তারা এই সংক্রান্ত সব নথি প্রকাশের পক্ষে। অ্যামান্ডা রবার্টস আরও বলেন যে, জুফ্রে নিজেও চেয়েছিলেন এই নথিপত্রগুলো যেন জনসমক্ষে আসে। তিনি বলেন, "সে (জুফ্রে) চেয়েছিল পৃথিবী জানুক যে এপস্টাইন এবং অন্যরা তার এবং আরও অনেক ভুক্তভোগীর সাথে কী করেছিল।" উল্লেখ্য যে, এর তিন মাস আগেই জুফ্রে আত্মহত্যা করেছিলেন।

৩ সেপ্টেম্বর এপস্টাইনের বেশ কয়েকজন ভুক্তভোগী ইউএস ক্যাপিটলের সামনে প্রকাশ্যে বক্তব্য দেন এবং প্যাম বন্ডির কাছে সমস্ত ফাইল প্রকাশের দাবি জানান। অপরাধীদের দশকের পর দশক ধরে বিচার না হওয়ায় হতাশ হয়ে তারা ঘোষণা করেন যে, তারা নিজেরাই একটি অভ্যন্তরীণ 'ক্লায়েন্ট লিস্ট' বা মক্কেল তালিকা তৈরি করবেন এবং তা জনগণের জন্য উন্মুক্ত করে দেবেন। তবে এক মাস পর অ্যানি ফারমার নামক এক ভুক্তভোগী সিএনএনকে জানান যে, তাদের নিজেদের তৈরি করা তালিকা প্রকাশ করাটা "দলগতভাবে এগিয়ে যাওয়ার জন্য খুব একটা কার্যকর পথ হবে না।"

১২ নভেম্বর লিজ স্টেইন সিএনএন-এর জেক ট্যাপারকে বলেন যে, এই সব নথি পূর্ণাঙ্গভাবে প্রকাশ করাটা এখন "খুবই জরুরি" হয়ে পড়েছে। তার মতে, এটি কোনো "রাজনৈতিক ইস্যু নয়", বরং এটি একটি "যৌন পাচারের অপরাধ।"  ১৩ নভেম্বর স্ট্যাসি উইলিয়ামস সিএনএন-এর ইরিন বার্নেটকে বলেন: "এটা ভেবে আমার খুব রাগ হয় যে ডোনাল্ড ট্রাম্প দুর্নীতি মুক্ত করার প্রতিশ্রুতি দিয়ে ক্ষমতায় এসেছিলেন, অথচ এখন সব শক্তি ও সময় ব্যয় করা হচ্ছে ইতিহাসের সবচেয়ে বড় দুর্নীতিবাজের তথ্য ধামাচাপা দেওয়ার জন্য।"

### ঘিসলাইন ম্যাক্সওয়েলের জিজ্ঞাসাবাদের জন্য
৮ আগস্ট অ্যানি ফারমার সিএনএন-এর কেইটলান কলিন্সকে বলেন: "শুধু এটুকু জানাটাই যে বিচার বিভাগ ওর [ম্যাক্সওয়েল] সঙ্গে দেখা করবে, সেটাই আমাদের ভীষণভাবে বিচলিত করেছে। … আর এই কারাগার বদলির পর আমার কাছে আবার মনে হচ্ছে, ও বিশেষ সুবিধা পাচ্ছে। … সামনে কী হতে পারে, সেটা ভেবে আমরা সত্যিই উদ্বিগ্ন।”

২৩ আগস্ট জুফ্রের পরিবার ম্যাক্সওয়েল ও ব্ল্যাঞ্চের সেই সাক্ষাৎকারের অনুলিপি নিয়ে সিবিএসকে তাদের প্রতিক্রিয়া জানায়। তারা বলে যে, ম্যাক্সওয়েলের দেওয়া জবানবন্দি তার বিরুদ্ধে প্রমাণিত শিশু যৌন পাচারের অপরাধের সম্পূর্ণ বিপরীত। তাদের মতে, ব্ল্যাঞ্চ একবারের জন্যও ম্যাক্সওয়েলের সেই সব মিথ্যে নিয়ে তাকে কোনো কড়া প্রশ্ন করেননি যা আদালতে আগেই প্রমাণিত হয়েছিল। পরিবারটি অভিযোগ করে যে, বিচার বিভাগ এর মাধ্যমে এই বার্তাই পৌঁছে দিয়েছে যে "শিশু যৌন পাচার গ্রহণযোগ্য এবং এই অপরাধের জন্য উল্টো পুরস্কৃত করা হবে।"
## ট্রাম্পের প্রতিক্রিয়া

২০২৫ সালের জুলাই মাস থেকেই ট্রাম্পের অবস্থান ছিল এমন যে, এপস্টাইন ফাইলগুলো আসলে তার রাজনৈতিক প্রতিপক্ষ যেমন বাইডেন প্রশাসন,বারাক ওবামা এবং হিলারি ক্লিনটনদের তৈরি করা জাল নথিপত্র।  ২০২৫ সালের নভেম্বর পর্যন্ত তিনি অনড়ভাবে দাবি করে গেছেন যে এই পুরো বিষয়টি ছিল "ডেমোক্র্যাটদের সাজানো জালিয়াতি"।

১৮ জুলাই, *ওয়াল স্ট্রিট জার্নাল* একটি প্রতিবেদন প্রকাশ করে যে ট্রাম্প ২২ বছর আগে এপস্টাইনকে একটি চিঠি লিখেছিলেন, যা এপস্টাইনের ৫০তম জন্মদিনের সংবর্ধনা বইতে অন্তর্ভুক্ত ছিল। প্রতিবেদনটি প্রকাশের পরদিন ট্রাম্প পত্রিকাটির বিরুদ্ধে (বিশেষ করে দুজন সাংবাদিক, মালিক রুপার্ট মার্ডক এবং মূল সংস্থা ডাও জোনস ও নিউজ কর্পোরেশনের বিরুদ্ধে) মানহানি ও অপপ্রচারের মামলা করেন। ২১ জুলাই হোয়াইট হাউস স্কটল্যান্ড সফরের সময় প্রেস পুল থেকে *ওয়াল স্ট্রিট জার্নালের* ওই প্রতিবেদককে সরিয়ে দেয়।

## ভোটদান

## আরও দেখুন
*
*বিল ক্লিনটন ও জেফ্রি এপস্টিনের সম্পর্ক
*অ্যালান ডার্শোভিৎজ ও জেফ্রি এপস্টিনের সম্পর্ক
*সারা ফার্গুসন ও জেফ্রি এপস্টিনের সম্পর্ক
*পিটার ম্যান্ডেলসন ও জেফ্রি এপস্টিনের সম্পর্ক
*প্রিন্স অ্যান্ড্রু ও জেফ্রি এপস্টিনের সম্পর্ক
*ডোনাল্ড ট্রাম্প ও জেফ্রি এপস্টিনের সম্পর্ক
*
*ষড়যন্ত্র তত্ত্বের তালিকা
*যুক্তরাষ্ট্রের ফেডারাল রাজনৈতিক যৌন কেলেঙ্কারির তালিকা
*ওয়েস্টমিনস্টার পেডোফাইল ডসিয়ার

## টীকা

## তথ্যসূত্র

## বহিঃসংযোগ

*
*বিচার বিভাগ: এপস্টাইন লাইব্রেরি –  বিচার বিভাগের প্রকাশনা
*বিচার বিভাগের দেওয়া এপস্টাইন নথি প্রকাশ করল ওভারসাইট কমিটি, ২ সেপ্টেম্বর, ২০২৫
*জেফ্রি এপস্টাইনের সম্পত্তি থেকে প্রাপ্ত নথি। কুরিয়ার যুক্তরাষ্ট্রের হাউস ওভারসাইট কমিটি ১২ নভেম্বর, ২০২৫ তারিখে প্রকাশ করা এপস্টাইনের সম্পত্তি থেকে পাওয়া ২০,০০০ নথি একত্র করে সহজে অনুসন্ধানযোগ্য একটি সংগ্রহশালা তৈরি করেছে।

বিষয়শ্রেণী:মার্কিন যুক্তরাষ্ট্রে শিশু পতিতাবৃত্তি
বিষয়শ্রেণী:ভিডিও ক্লিপযুক্ত নিবন্ধ
বিষয়শ্রেণী:মার্কিন যুক্তরাষ্ট্রে শিশু যৌন নির্যাতন
বিষয়শ্রেণী:২০২৫-এ প্রবর্তিত ইন্টারনেট মিম